Rikunarita-ORG/Wikinium huggingface dataset:
# 2 траўня

|  |
| --- |
| ← **травень** → |
| Пн | Аў | Ср | Чц | Пт | Сб | Нд |
|   |   |   |   | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| 2026 год Усе дні |

**2 тра́ўня** — 122-і дзень году (123-і ў высакосным годзе) паводле Грыгарыянскага календару. Да канца году застаецца 243 дні.

## Падзеі

* 1312 — Папа Рымскі Клімэнт V перадаў ордэну гасьпітальераў маёмасьць тампліераў
* 1447 — у Вільні вялікі князь Казімер выдаў прывілей, які замацаваў шырокія правы баяраў
* 1625 — кароль і вялікі князь Жыгімонт Ваза надаў Беламу (Смаленшчына) Магдэбурскае права і герб
* 1752 — вялізны пажар у Віцебску
* 1792 — кароль і вялікі князь Станіслаў Аўгуст Панятоўскі надаў Кармялаву Магдэбурскае права і герб
* 1808 — паўстаньне ў Мадрыдзе (Гішпанія) супраць войска Напалеона
* 1879 — Створаная ў Мадрыдзе (Гішпанія) Гішпанская Сацыялістычная Працоўная Партыя
* 1920 — у Менску выйшаў першы нумар часопіса «Рунь»
* 1945 — Другая Сусьветная вайна: савецкія войскі цалкам авалодалі сталіцаю Нямеччыны Бэрлінам

## Нараджэньні

* 1551 — Ўільям Кэмдэн, ангельскі гісторык
* 1641 — Станіслаў Карвацкі, езуіт, дзейнічаў у Вільні й Варміі, прафэсар езуіцкіх калегіюмаў у Рэшлю, Тыльжы й Пултуску, місіянэр у Стшэгоцінах і Мышыньцы, а таксама Нестэпове ля мяжы з Прусіяй
* 1772 — Наваліс, нямецкі пісьменьнік, адзін з найбуйнешых прадстаўнікоў нямецкага рамантызму
* 1835 — Людвік Станіслаў Фадзей Акінчыц, лекар, паўстанец 1863 року
* 1888 — Іван Віткоўскі, беларускі гісторык
* 1892 — Манфрэд фон Рыхтгофэн, нямецкі лётчык, найлепшы ас Першай сусьветнай вайны, які зьбіў 80 самалётаў
* 1921 — Сат’яджыт Рэй, індыйскі кінарэжысэр
* 1936 — Норма Алеандра, аргентынская акторка
* 1939 — Леанід Канеўскі, украінскі, расейскі і ізраільскі актор
* 1959 — Соэ Вальдэс, кубінская пісьменьніца
* 1985 — Лілі Ален ангельская поп-сьпявачка

## Сьмерці

* 1519 — Леанарда да Вінчы, італьянскі мастак, архітэктар, мысьліцель-гуманіст, інжынэр-вынаходнік
* 1985 — Зыгмунт Бачковіч, польскі юрыст і дыплямат, дзяржаўны дзеяч Польскай Рэспублікі, Сэнатар Польскай Рэспублікі ў 1935—1939 гадох
* 2009 — Фёдар Шмакаў, беларускі актор, рэжысэр
* 2011 — Усама бін Ладэн, заснавальнік ісламскай тэрарыстычнай арганізацыі «Аль-Каіда»

## Сьвяты

* Сьвята нацыянальнага сьцяга ў Польшчы

 **2 траўня** — сховішча мультымэдыйных матэрыялаў
# Глыбокі друк

**Глыбо́кі друк** — спосаб, пры якім друкуючыя элемэнты заглыбленыя.

1) У эстампе на вырытай пласьціне фарбай запаўняюцца канаўкі, а з паверхні фарба змываецца. Чым глыбей канаўкі, тым больш фарбы пераходзіць з пласьціны на адбітак. Добра перадае паўтаны. Гэткім чынам ствараюцца наступныя віды гравюры: аквацінта, афорт, белы штрых, лавіс, меца-цінта, мяккі лак, пункцірная гравюра, разцовая гравюра, сухая іголка, траўлёны штрых, рэзерваж.

2) У паліграфіі скарыстоўваўся пераважна для друку ілюстраваных часапісаў, фотаальбомаў, партрэтаў.

## Глядзіце таксама

* Высокі друк
# Брэмэн

|  |
| --- |
| Брэмэн |
| Населены пункт |
|  |
|

|  |  |
| --- | --- |
|  |  |
| Сьцяг | Герб |

 |
| * Кароткая назва: Bre
 |
|  Краіна  |  Нямеччына
 |
|  Зямля  |  Брэмэн
 |
|  Кіраўніцтва і ўлада  |
|  Кіраўнік адміністрацыі  | Андрэас Бавэншультэ[d] |
|  Геаграфія  |
|  Плошча  | * 317,88 км² (31 сьнежня 2017)
 |
|  Вышыня НУМ  | 11 ± 1 м і 6 м |
|  Каардынаты  | 53°05′ пн. ш. 08°48′ у. д. |
|  Насельніцтва  |
|  Колькасьць  |  584 332 чал. (2023)

  |
|  Этнахаронімы  | Bremer, Bremerin і Bremerinnen |
|  Лічбавыя ідэнтыфікатары  |
|  Тэлефонны код  | 0421 |
|  Паштовы індэкс  | 28195, 28197, 28199, 28201, 28203, 28205, 28207, 28209, 28211, 28213, 28215, 28217, 28219, 28237, 28239, 28259, 28277, 28279, 28307, 28309, 28325, 28327, 28329, 28355, 28357, 28359, 28717, 28719, 28755, 28757, 28759, 28777 і 28779 |
|  Нумарны знак  | HB |
|  |
|  Сайт  | bremen.de (ням.) |
| Брэмэн на мапе Нямеччыны
Брэмэн
 |

**Брэ́мэн** (па-нямецку: *Bremen* [ˈbʁeːmən]) — горад на поўначы Нямеччыне. Уваходзіць разам з Брэмэсгафэнам у склад зямлі Брэмэну. Брэмэн з насельніцтвам прыблізна 584 тысячаў жыхароў зьяўляецца дзясятым паводле колькасьці насельніцтва горадам Нямеччыны.

## Гісторыя

Першыя паселішчы на Вэзэры паўсталі паміж I і VIII стагодзьдзямі. Ужо ў 150 годзе александрыйскі географ Кляўдыюс Пталемэй згадаў адно з такіх паселішчаў пад імем *Fabiranum* (у іншым варыянце *Phabiranum*).

Горад Брэмэн быў заснаваны ў 787 годзе Карлам Вялікім у якасьці біскупскай рэзыдэнцыі. Росквіт гораду пачаўся з 845 году, калі ён знаходзіўся пад кіраваньнем арцыбіскупа Адэльбэрта.

У 1260 годзе горад далучыўся да Ганзейскага зьвязу. Імклівае эканамічнае разьвіцьцё дазволіла Брэмэну выйсьці з-пад улады арцыбіскупа і стаць вольным горадам. Сымбалямі гэтае свабоды сталі ўзьведзеныя на галоўнай плошчы Ролянд (1404) і будынак ратушы (1409).

## Крыніцы

## Вонкавыя спасылкі

* Афіцыйны сайт.
# Ганалулу

|  |
| --- |
| Ганалулу |
| Населены пункт |
|  |
|

|  |  |
| --- | --- |
|  |  |
| Сьцяг | Герб |

 |
|  Краіна  |  ЗША
 |
|  Штат  |  Гаваі
 |
|  Кіраўніцтва і ўлада  |
| Mayor of Honolulu[d] | Rick Blangiardi[d] |
|  Геаграфія  |
|  Плошча  |  177,2 км²
 |
|  Вышыня НУМ  |  6 м
 |
|  Часавы пас  | HAST[d] |
|  Каардынаты  | 21°18′ пн. ш. 157°49′ з. д. |
|  Насельніцтва  |
|  Колькасьць  |  337 256 чал. (2010)

  |
|  Этнахаронімы  | Honolulan, Honoluluano і honoluluense |
|  Лічбавыя ідэнтыфікатары  |
|  Тэлефонны код  | 808 |
|  Паштовы індэкс  | 96801, 96802, 96803, 96804, 96805, 96806, 96807, 96808, 96809, 96810, 96811, 96812, 96813, 96814, 96815, 96816, 96817, 96818, 96819, 96820, 96821, 96822, 96823, 96824, 96825, 96826, 96828, 96830, 96836, 96837, 96838, 96839, 96840, 96841, 96843, 96844, 96846, 96847, 96848, 96849 і 96850 |
|  |
|  Сайт  | www.honolulu.gov |
| Ганалулу на мапе Гаваяў
Ганалулу
 |

**Ганалулу** (па-ангельску: *Honolulu*) — найбуйнейшы горад і сталіца штату Гаваі (ЗША), а таксама адміністрацыйны цэнтар вострава Оаху. Горад стаў сталіцай Гаваяў у 1845 годзе, калі яна была перанесеная зь места Лахайна на востраве Маўі.

У перакладзе з гавайскай мовы «Ганалулу» значыць «прыхаваная затока», альбо «ціхі порт». Месцазнаходжаньне гораду паміж Усходам і Захадам абумовіла ягоны статус як буйнога турыстычнага і гандлёвага цэнтру.

## Насельніцтва

Паводле перапісу 2010 году Ганалулу налічвае 390 738 жыхароў. Сярэдні ўзрост — 40 гадоў для мужчынаў, 43 — для жанчынаў.

Большасьць насельніцтва (54,8%) мае азіяцкае паходжаньне, зь іх 19,9% японцы, 13,2% філіпінцы, 10,4% кітайцы, 4% карэйцы, 2% віетнамцы, а таксама індыйцы, інданэзійцы, тайцы і іншыя. Амэрыканцы й групы эўрапейскага паходжаньня складаюць 17,9%, афраамэрыканцы — 1,5%, гавайцы й палінэзійцы — 8,4%.

## Эканоміка

Найбуйнейшы на астравах Міжнародны аэрапорт Ганалулу служыць асноўнай брамай для вялізнай турыстычнай індустрыі. Штогод Ганалулу наведваюць больш за тры мільёны турыстаў, прыносячы гораду прыбытак звыш 10 мільярдаў даляраў. У Ганалулу таксама зьмяшчаецца штаб-кватэра Гавайскіх авіялініяў.

Іншыя асноўныя галіны эканомікі Ганалулу складаюць абаронны комплекс, прамысловасьць, навука і адукацыя. У даліне Маноа знаходзіцца найбуйнейшы кампус Унівэрсытэту Гаваяў.

Штат Гаваі мае ўласную сыстэму банкаў. Аснову яе складаюць два найбуйнейшыя — Банк Гаваяў і Першы Гавайскі банк.

## Найбольш вядомыя турыстычныя месцы ў Ганалулу

* Вайкікі (Waikiki) — адзін з найзнакаміцейшых пляжаў у сьвеце.
* Ала Моана (Ala Moana) — найбуйнейшы ў сьвеце гандлёвы цэнтар на вольным паветры.
* Палац Іолані ('Iolani Palace) — адзіны на тэрыторыі ЗША каралеўскі палац.
* Затока Ханаума (Hanauma Bay) — затоплены вульканічны кратэр, вядомы сваёй біялягічнай разнастайнасьцю.
* Музэй Бішоп (Bishop Museum) — найбуйнейшы музэй прыродазнаўства і культуры Гаваяў.
* Дыямэнтавая гара (Diamond Head) — вульканічны кратэр папулярны клясычным відам на Вайкікі зь вяршыні.

## Крыніцы

## Вонкавыя спасылкі

 **Ганалулу** — сховішча мультымэдыйных матэрыялаў

* Annual Estimates of the Resident Population for Incorporated Places – U.S. Census Bureau, Population Division